# Secretaria d'Estat d'Afers Exteriors

La Secretaria d'Estat d'Afers Exteriors (SEAEX) és una secretaria d'estat d'Espanya depenent del Ministeri d'Afers Exteriors, Unió Europea i Cooperació d'Espanya que s'encarrega de la formulació i execució de la política exterior en els seus plantejaments i objectius globals, així com en la seva concreció per a les diferents àrees geogràfiques i temàtiques. Fou creada el 1979

## Funcions

A la Secretaria d'Estat li competeix:
* La coordinació i el seguiment de la participació d'Espanya en la Política Exterior i de Seguretat Comuna de la Unió Europea, inclosa la Política Comuna de Seguretat i Defensa.
* La formulació i execució de la política exterior corresponent al sistema de Nacions Unides i els organismes internacionals.
* Portar els assumptes internacionals de terrorisme, de seguretat internacional i construcció de la pau, i les operacions de manteniment de la pau, la no proliferació nuclear i el desarmament, i els drets humans.
* La formulació i execució de la política exterior d'Espanya a les àrees geogràfiques de Europa Oriental, Magrib, Àfrica, Mediterrani, Orient Pròxim, Amèrica del Nord, Àsia i Pacífic.
* La gestió, coordinació i seguiment, en l'àmbit de les seves competències, de les contribucions obligatòries a organismes internacionals i per a operacions de manteniment de la pau. En l'àmbit de les seves competències, executa el pressupost per a contribucions voluntàries a organismes i institucions internacionals, i altres aportacions a entitats i per a activitats vinculades a la política exterior.

## Estructura

De la Secretaria d'Estat d'Afers exteriors depenen els següents òrgans directius:
* La Direcció general de Política Exterior i de Seguretat.
* La Direcció general de Nacions Unides i Drets Humans.
* La Direcció general pel Magrib, Mediterrani i Orient Pròxim.
* La Direcció general per a Àfrica.
* La Direcció general per a Amèrica del Nord, Àsia i Pacífic.
* La Direcció general de Relacions Econòmiques Internacionals
Alhora, de les citades Direccions generals dependran els Ambaixadors en Missió Especial que es designin en els respectius àmbits competencials.
Com a òrgan de suport polític i tècnic del titular de la Secretaria d'Estat existeix un Gabinet, amb nivell orgànic de Subdirecció General.

## Llista de Secretaris d'Estat d'Afers Exteriors

* Carlos Robles Piquer (1979-1981).
* Gabriel Manueco (1981-1982).
* Miquel Nadal Segalá (2000-2002)
* Ramón Gil-Casares Satrústegui (2002-2004)
* Bernardino León Gross (2004-2008)
* Juan Pablo de Laiglesia y González de Peredo (2009-2010).
* Juan Antonio Yáñez-Barnuevo García (2010-2011)
* Gonzalo de Benito Secades (2012-2014)
* Ignacio Ybáñez Rubio (2014-2017)
* Ildefonso Castro López (2017-2018)
* Fernando Martín Valenzuela Marzo (2018-2021)
* Ángeles Moreno Bau (2021-actualitat)

## Referències

* ↑ «Real Decreto 984/1979, de 27 de abril, por el que se reorganiza el Ministerio de Asuntos Exteriores.» (en castellà). [Consulta: 10 setembre 2017].
* ↑ «Real Decreto 768/2017, de 28 de julio, por el que se desarrolla la estructura orgánica básica del Ministerio de Asuntos Exteriores y de Cooperación y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 10 setembre 2017].
* ↑ «Real Decreto 474/2018, de 18 de junio, por el que se nombra Secretario de Estado de Asuntos Exteriores a don Fernando Martín Valenzuela Marzo.» (en castellà). [Consulta: 16 juliol 2018].
* ↑ «Albares nombra 3 nuevos secretarios de Estado y 5 directores generales» (en castellà). COPE, 20-07-2021 [Consulta: 20 juliol 2021].

## Enllaços externs

* Secretaria d'Estat d'Afers Exteriors Arxivat 2014-02-01 a Wayback Machine.